jkorsvik/nowiki_second_scrape_merged huggingface dataset:
Ruksesbákjohka

Ruksesbákjohka (nordsamisk, historisk også skrevet Ruksesbakjåkka) er ei elv i Lebesby kommune i Finnmark. Den er ei sideelv til Važžejohka og er 10,4 kilometer lang. Elva har utspring fra nordhellingen på høydedraget Eretoaivvit og renner i hovedsakelig nordøstlig retning til samløpet med Važžejohka, rundt 7 kilometer nord for Stálogáisá.
Elva er stort sett uberørt av tekniske inngrep.


== Referanser ==
Donatella De Paoli

Donatella De Paoli (født 1961 i Oslo) er en norsk organisasjonsviter og førsteamanuensis.
Donatella er utdannet siviløkonom fra BI i 1989 og tok i 1996 en dr.oecon. ved Norges handelshøgskole på avhandlingen «Kjernegruppens betydning for prosjekteffektivitet» om hva som gir god prosjekteffektivitet basert på studier av trettisyv store byggeprosjekt.  Hun var på den tiden knyttet til Administrativt Forskningsfond (AFF) i Oslo og hadde hatt et forskeropphold ved Construction Management Department på Stanford University.Hun ble i 2004 tilknyttet BI som førsteamanuensis i kultur og kunst.I en artikkel fra 2017 går det frem at hennes forskningsinteresser er innen utforming av arbeidsplasser (workspace design) og ledelse på det estetiske, romlige og det virtuelle plan. Hun var da med i prosjektet “Leadership in Places and Spaces” med det finske Tammerfors universitet.Hun er i 2018  førsteamanuensis ved Institutt for ledelse og organisasjon ved samme lærested (BI) som hun studerte og etterhvert utviklet bachelorprogrammet i Kultur og ledelse sammen med førsteamanuensis Anne-Britt Gran.


== Utgivelser ==
De Paoli, Donatella (1990). Byggprosjektering og kreativitet. Oslo: NPA. ISBN 8291022003. 
Anne-Britt Gran og Donatella (1991). Teaterorganisering. Sandvika: Handelshøyskolen BI. 
Kirsten Arge og Donatella De Paolil (2000). Kontorutforming som strategisk virkemiddel. Oslo: Norges byggforskningsinstitutt. ISBN 8253607024. 
Anne Danielsen, Donatella De Paoli, Anne-Britt Gran, Jørgen Langdalen, Kunsten å hellige middelet, Høyskoleforlaget, 2003
Donatella De Paoli og Anne-Britt Gran, Kunst og kapital. Nye forbindelser mellom kunst, estetikk og næringsliv, 2005.
Beate Elstad og Donatella De Paoli, Organisering og ledelse av kunst og kultur, Cappelen Damm, 2014


== Referanser ==
Boftsa

Boftsa (nordsamisk: Bokcá, kvensk: Poksa) er ei grend i Tana kommune i Finnmark. Stedet ligger på vestsida av elva Tana, 2 kilometer sør for Rustefjelbma.Fylkesvei 98 går gjennom Boftsa. Jordbruk er viktigste næringsvei.


== Referanser ==
Grand Chess Tour 2018

Grand Chess Tour 2018 besto av fem sjakkturneringer, hvor de fire første turneringene fulgte tidligere format. Den siste turneringen, London Chess Classic 2018, ble endret til å bestå av semifinaler og finaler som inneholdt klassisk, hurtig- og lynsjakk. De fire beste spillerne sammenlagt før den siste turneringen ble invitert til finalespillet.Etter syv strake remis i finalen, vant Hikaru Nakamura turneringen ved å slå Maxime Vachier-Lagrave i det fjerde og siste lynsjakkpartiet.


== Resultat ==


=== Finalespill ===


=== Gruppespill ===


== Referanser ==


== Eksterne lenker ==
Offisielt nettsted
Kenyansk mesterskap i friidrett 2018

Kenyansk mesterskap i friidrett 2018 ble arrangert på Kasarani stadion i Nairobi i Kenya fra 21. til 24. juni 2018.


== Medaljevinnere ==


=== Kvinner ===


==== Løpsøvelser ====


==== Tekniske øvelser ====


==== Mangekamp ====


=== Menn ===


==== Løpsøvelser ====


==== Tekniske øvelser ====


==== Mangekamp ====


== Referanser ==


== Eksterne lenker ==
Resultater
Kommunestyrevalget 1937

Kommunestyrevalget 1937 var et riksdekkende lokalvalg i Norge som med et par unntak fant sted 18. oktober 1937. 
Ved valget ble det valgt representanter og varamenn til 682 norske herredskommuner med 944 valgsogn, 38 større byer og 27 mindre byer. I landdistriktene ble det valgt 12 788 representanter og 17 614 varamenn, mens det i byene ble valgt 2 268 representanter og 2 627 varamenn. Av representantene var henholdsvis 174 og 209 kvinner.Stemmerettsalderen var 23 år. 1 723 621 personer var stemmeberettigede ved valget, 1 229 249 personer avga stemme tilsvarende 71,3% valgoppslutning. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 63 av valgsognene, og omfattet 2,3% av de stemmeberettigede. Av byene var det bare Sogndal ladested som avholdt flertallsvalg.
Arbeiderpartiet ble største parti ved valget, og fikk 42,2 % av stemmene i bygdene og 45,6 % i byene. Dette ga partiet totalt 5 702 representanter, en økning fra 4997 representanter ved kommunestyrevalget 1934.Arbeiderpartiet fikk også flest ordførere, med 243 av i alt 746, en økning fra 206 i 1934.


== Resultat av forholdstallsvalgene ==


== Resultat av ordførervalgene ==
Fylkestinget var en samling av fylkets ordførere.

*Eidfjord mangler i Statistisk sentralbyrås opptelling


== Referanser ==
Kvadratisk stemmesystem

Et kvadratisk stemmesystem er et valgsystem der hver velger tildeles en politisk kapital som kan brukes til å "kjøpe" politisk innflytelse, men der kostnaden for innflytelse er kvadratisk. Økonomene Glen Weyl og Steven Lalley lanserte i 2012 ideen om kvadratisk kjøp av stemmer. At hver person har én stemme fører til at majoriteten alltid vinner, mens et kvadratisk system gjør det mulig for de som kjemper for bare én, eller svært få saker, å oppnå et flertall for disse sakene.
Etter hver avstemning fordeles stemmene som ble brukt likt og gis tilbake til de som stemte. Hvis vi antar at det skal stemmes over et bysykkel-program, der Une er sterk tilhenger, Siv er mot, mens Trygve er nokså likegyldig men mest mot, så kan Une bruke 64 av sin kapital for å få 8 stemmer for, Siv bruker 16 for å få 4 mot, og Trygve bruker 4 for å få to mot. Une får da gjennomslag med 8 mot 6 (i stedet for tap 1 mot 2), men kapitalen på 84 som er lagt ned i forslaget fordeles likt mellom personene når den tilbakeføres. Hvis alle begynte med 100 vil de få 28 tilbakeført, og til neste avstemning vil Une ha 64 (100-64+28) i tilgjengelig kapital, Siv vil ha 112 og Trygve vil ha 124.
Eric Posner mener metodikken i et kvadratisk stemmesystem vil fungere bedre som styringsmekanisme enn at aksjonærer stemmer ut fra sine eiendeler , og at omorganisering av selskaper som følge av konkurser vil bli bedre med kvadratisk stemming.Et kvadratisk stemmeystem vil ta hensyn til hvilke saker som er viktige for den som stemmer, og vil gjøre at både posisjon og opposisjon må velge hvor sterkt de er for eller mot en sak. Politikere og partier med veldig sterke meninger i mange saker vil tvinges til å prioritere, og minoriteter kan få mer innflytelse i saker som angår dem.Et kvadratisk stemmesystem kan brukes innen talent-show, organisasjoner eller politiske forsamlinger, men krever en form for administrasjon av kapitalen som stemmer kjøpes for. Ideen har vært omtalt som: "Den har noen innbydende teoretiske egenskaper, men for en lekperson ser den alarmerende ut."  Kvadratiske valgsystemer inviterer til blokk-stemming der velorganiserte interessegrupper kan kuppe noen saksområder ved å stemme sammen. Hestehandling av stemmer vil kunne lønne seg, og hemmelige valg blir annerledes dersom den politiske kapitalen til en hver tid skal være offentlig.
Systemet og metodikken ble patentert i 2016.


== Referanser ==
Per Lie (friidrett)

Per Lie (født 13. august 1912) er en norsk tidligere friidrettsutøver som representerte Oslo Turn og Ready.
Han vant 5 NM-gull på 800 meter og 1500 meter i perioden 1932–1939.


== Medaljer i norske mesterskap ==


== Referanser ==
Per O. Nicolaisen

Per O. Nicolaisen (født 16. februar 1961) er en norsk tidligere friidrettsutøver som representerte Moss IL og Tjalve.
Han vant 5 NM-gull og 14 NM-medaljer på 110 meter hekk, 400 meter hekk, høyde uten tilløp og tikamp i perioden 1983–1993.


== Medaljer i norske mesterskap ==


== Referanser ==


== Eksterne lenker ==
(en) Per O. Nicolaisen – World Athletics
Kommunestyrevalget 1931

Kommunestyrevalget 1931 var et riksdekkende lokalvalg i Norge som fant sted i 1931. Ved valget ble det valgt representanter og varamenn til 682 norske herredskommuner med 942 valgsogn, 38 større byer og 28 mindre byer. I landdistriktene ble det valgt 12 672 representanter og 16 212 varamenn, mens det i byene ble valgt 2 260 representanter og 2 583 varamenn. Av representantene var henholdsvis 50 og 129 kvinner. Valgdagen var i oktober for landdistriktene og desember for byene1 483 790 personer var stemmeberettigede ved valget, mens 1 942 personer hadde fått stemmeretten sin suspendert. Stemmerettsalderen var 23 år.977 348 personer avga stemme i valget, tilsvarende 66,0% valgoppslutning. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 166 av valgsognene, og omfattet 8,6% av de stemmeberettigede. Fire av byene avholdt flertallsvalg: Son, Hølen, Åsgårdstrand og Sogndal ladested.
Arbeiderpartiet ble største parti ved valget, og fikk 33,5 % av stemmene i bygdene og 40,2 % i byene. Dette ga partiet 29,3 % av representantene, en økning fra 29,2 % av representantene ved kommunestyrevalget 1928.


== Resultat av forholdstallsvalgene ==


== Referanser ==
Nils Sletbak

Nils Arne Sletbak (1896–1982) var en norsk teatermann.
Etter examen artium fra Voss gymnas ble han utdannet cand.jur. ved Universitetet i Oslo, og jobbet tjue år for forsikringsselskapet Glitne, etablert i  1889 og i 1968 fusjonert i Gjensidige.I 1935 fikk han jobb som økonomisjef i Det Norske Teatret etter å ha sittet som styreformann 1932–35.  I 1953 overtok han etter Ole Gregor Liljedahl Barman som teaterdirektør samme sted. Han ble i 1960 etterfulgt av Tormod Skagestad som hadde vært kunstnerisk leder siden 1953. 
Nils skrev så teatrets femtiårshistorie, utgitt 1963. Han skrev også ei bok om Dovrefjell, utgitt i 1977. Han hadde også vært i Bondeungdomslagets ledelse, og medarbeider i Den 17de Mai som var utgitt av Noregs Mållag.


== Familie ==
Sletbak var fra Sunndal, sønn av lærer Halvor Sletbak (1866–1950) og Anne Drivstuen (1858–1934).  Broren Erling (1900–99) ble lensmann i Strinda.Nils ble i 1935 gift med skuespillerinnen Dagmar Myhrvold.


== Utgivelser ==
Nils Sletbak, red. (1963). Det Norske teatret. Samlaget. 
Nils Sletbak (1977). Fjellstuene på Dovrefjell. Samlaget. ISBN 8252107192. 


=== Oversettelser ===
Anton Tsjekov (1940). Tre systrer. [Oslo]: Det norske teatret. 


== Referanser ==


== Eksterne lenker ==
(en) Nils Sletbak – kategori av bilder, video eller lyd på Commons 
(no) Nils Sletbak hos Sceneweb
Roy Andersen (friidrett)

Roy Andersen (født 2. april 1955) er en norsk tidligere friidrettsutøver som representerte Tønsberg FIK.
Han vant 5 NM-gull og 11 NM-medaljer på 5000 meter, 10000 meter, maraton og terrengløp i perioden 1981–1988. Han deltok på 10000 meter under VM i friidrett 1983 i Helsingfors.


== Medaljer i norske mesterskap ==


== Referanser ==


== Eksterne lenker ==
(en) Roy Andersen – World Athletics
BitChute

BitChute er en nettbasert tjeneste for deling av videoer som bruker peer-to-peer-teknologi. Selskapet ble grunnlagt av Ray Vahey, som har beskrevet BitChute som en måte å unngå sensur og fjerning av videoer av etablerte tjenester som YouTube.Den første videoen på BitChute ble lagt ut 3. januar 2017. I mars 2018 fikk nettstedet ny design og en ny logo.


== Referanser ==


== Eksterne lenker ==
Offisielt nettsted
Thomas Wiborg

Thomas Wiborg (født 4. november 1987) er en norsk tidligere friidrettsutøver som representerte IF Herkules.
Han vant 5 NM-gull i lengde uten tilløp i perioden 2009–2015. Wiborg har ellers den norske rekorden i tresteg uten tilløp fra 2016.


== Medaljer i norske mesterskap ==


== Referanser ==


== Eksterne lenker ==
(en) Thomas Wiborg – World Athletics
Dura mater

Dura mater eller senehinnen er den ytterste av de tre hjernehinnene og er en sig og hard hinne bestående av bindevev, hvis funksjon er å beskytte hjernen mot skader som har trengt gjennom skalletaket og å støtte opp hjernens mange lober. Hinnen sitter fast i knoklene i selve hjernekassen, og strekker seg ned mellom hjernehalvdelene. Under dura mater ligger spindelvevshinnen, den mellomste av de tre hjernehinnene.
Dura mater er grålig og ugjennomsiktig. Den omslutter hjernen og ryggnerven og hindrer cerebrospinalvæske å lekke ut. Under fosterutviklingen dannes den fra celler fra neurallisten.


== Indre og ytre lag ==
Dura mater består av to lag: Endosteallaget og meningeallaget. Disse lagene sitter sammen som en enhet bortsett fra enkelte stedene i hodeskallen der de danner væskefylte hulrom som hjelper til å støtte opp hjernen. Disse hulrommene dannes mellom de to lagene.


=== Det endostele lag ===
Det ytre laget i dura mater kalles det endostele lag og er den vanlige beinhinnen som dekker skalleknoklenes indre overflate. Dette laget strekker seg ikke gjennom foramen magnum og er derfor ikke en del av ryggmargens dura mater. I den grad ryggmarkens dura mater har et endostelt lag er dette en del av beinhinnen rundt de enkelte ryggvirvlene. En liten rørformet skjede eller slire av det endostele lag omgir hjernenervene der de passerer gjennom sine respektive åpninger i hjernekassa. Rett utenfor kraniet går dette laget over i nervenes ytre lag (epineurium).


=== Det meningeal lag ===
Hovedtyngden av dura mater består av det indre eller meningale lag. Dette er en tjukk hinne av seige binnevevsfibre som går på kryss og tver. I motsetting til det ensostele lag fortsetter den meningale lag ut gjennom foramen magnum og blir en del av ryggmargens dura mater. Også dette laget er med å danne rørformede hylstre for hjernenervene. Utenfor hodeskallen går disse over i nervenes ytterlag.


== Dura-lagets folder ==
Mellom det indre og ytre laget av dura mater er det væskefylte hulrom som strekker seg som sigd- eller halvmåneformede folder inn mellom hjerneavsnittene.  Funksjonene til disse foldene er å støtte opp hjernen og sørge for at brå bevegelser av hodet ikke fører til at hjernen skvalper rundt i forhold til kraniet. De to viktigste foldene er:

falx cerebri som går fra pannebeinet til bakhodebeinet og strekker seg ned mellom hjernehemisfærene.
tentorium cerebelli som strekker seg som et seil over den bakre skallegropen og skille lillehjernen og hjernestammen fra bakhodelappene.Det er også to mindre folder som fyller samme funksjon:

Diaphragma sellae er den miste av foldene og ligger midt under hjerne. Den er mer eller mindre sirkelformet og er festet i to utspring i kilebeinet. Hinnen adskiller sella turcica, hulrommet der hypofysen ligger, fra resten av hjernen, og har en liten åpning der hypofysestilken og blodårene fra hjerne går gjennom.
Falx cerebelli er en sigdformet vertikal fold som stikker inn mellom høyre og venstre halvdel av lillehjernen. Den har en utvidelse som fyller det indre hulrommet i lillehjernen mellom halvdelene.


== Referanser ==
Thoralf Berg

Thoralf Berg (født 3. mai 1947 i Trondheim, død 3. mai 2016 i Trondheim) var en norsk professor i teaterhistorie, teateranmelder og pedagog.
Berg startet sin yrkeskarriere som adjunkt ved Gerhard Schønings skole og endte som professor emeritus ved Fakultet for lærer- og tolkeutdanning (FLT) ved Norges teknisk-naturvitenskapelige fakultet (NTNU).
Han var en av redaktørene for utgivelsen av den store vitenskapelige utgaven av Henrik Ibsens skrifter som etter ti års virksomhet ble sluttført i 2010. Han var også medlem av juryen for Heddaprisen i perioden 2007-2013.
Thoralf Berg bidro sterkt til forskning og formidlingen av Trondheims teaterhistorie. Noen av spesialfeltene var Henrik Ibsens dramatikk og de tidlige epoker av vår nasjonale teaterhistorie.


== Litteratur ==
Berg, Thoralf 2009: Teater blir kunst. Om dannelsen av et moderne publikum og teater i Trondheim på 1800-tallet. Trondheim: Tapir akademisk forlag. ISBN 9788251924948
Berg, Thoralf, Johan O. Jensen, Helge Solberg og Ingrid Weme Nilsen 2012: Sceneskifte. Trøndelag Teater 75 år. Trondheim: Vigmostad & Bjørke AS / Akademika forlag ISBN 9788251929394


== Eksterne lenker ==
(no) Thoralf Berg hos Sceneweb
Frøblad

Frøblad eller kimblad er de første bladene på en frøplante som dannes etter at den har spiret fra frøet. Blant blomsterplanter dannes det ett eller to frøblader. Dette har gitt opphav til inndelingen i enfrøbladete og tofrøbladete planter.


== Dannelse ==
Frøbladene dannes mens før planten har forlatt frøet og er en del av plantenes fosterutvikling. Hos de enfrøbladete plantene er frøbladet linjenervet og likner de voksne plantenes blader. Hos tofrøbladete planter er frøbladene enklere og gjerne avrundete i fasongen, og likner ofte ikke de senere bladene i det hele tatt. Hos bartrær er det fra to til 24 frøbladene som sitter som en krans rundt stilken. Disse er nåleformede som de voksne barnålene, og omtales ofte ikke som frøblader.


== Epigal og hypogal spiring ==
Hos de fleste frøplanter vil stengelen gro ut av frøet mens frøbladene enda dannes, slik at frøskallet sitter fast på spiren helt til frøbladene er ferdig dannet. Denne formen for spiring kalles epigeal spiring, og er vanlig hos hurtigvoksende planter med mange frø, slik som karse. Hos planter med større og færre frø, særlig der spirene er utsatt for frost eller beiting, vil frøet begynne å sende ut en spirespiss så snart rota er etablert, slik at spirespissen, men ikke selve frøet, gror opp av bakken. Denne formen for utvikling kalles hypogeal spiring. Denne formen for spiring er også vanlig hos mange nøtter, der frøbladene først og fremst er fungerer som opplagsnæring.


== Referanser ==
Sandfuruskog

Sandfuruskog er enkelt forklart furuskog som vokser på sand eller sand og grus-dominerte løsmasser, som ble avsatt av breelver eller bresjøer etter siste istid, ofte i kraft av store dalfyllinger. Løsmassene er gjerne fattige, men kan ha innslag av rikere mineralkorn. Noen har et høyt kalkinnhold, eventuelt fra kalkrikt grunnvann. Vegetasjonen ellers er som regel fattig og dominert av nøysomme planter, som lyng, furumose og reinlav.


== Se også ==
Kalkfuruskog
Malmfuru


== Referanser ==
Thor Andreas Wiersdalen

Thor Andreas Wiersdalen (født 24. januar 1946, død 11. juni 2018) 
var en norsk friidrettsutøver som representerte Urædd.
Han vant 6 NM-gull i høyde uten tilløp og lengde uten tilløp i perioden 1967–1975.
Hans personlige rekorder i høyde og lengde uten tilløp fra 1967, var fortsatt kretsrekoder Telemark Friidrettskrets i 2011, 
44 år senere.


== Medaljer i norske mesterskap ==


== Referanser ==
Odin Emil Henrikssen

Odin Emil Henrikssen (født 10. oktober 1834 i Bergen, død 19. mai 1910 i samme by) var en norsk banksjef.


== Liv ==
Han var sønn av overtollbetjent Nils Henrichsen og Sophie Hylleborg Hoff, som var dansk. I 1864 ble han gift med Marie Bøgh (1838–1912), et barnebarn av Lyder Sagen. Han var far til redaktøren Finn Bøgh Henrikssen og diplomaten Leif Bøgh.
I 1856 ble han ansatt i Christiania Kreditkasse under F. H. Frølich. Senere dro han til utlandet (København, Hamburg, Amsterdam og London). I 1865 ble han leder for Kreditkassens filial i Bergen, hvor han ble værende til 1906. I 1876 ble filialen skilt ut som en egen bank under navnet Bergens Kreditbank. Som banksjef i Bergen arbeidet han for å gjøre de bergenske kjøpmennene uavhengige av bankene i Hamburg. Han gikk også inn for at de bergenske skipsrederne skulle gå over fra seilskip til dampskip, og han var en forkjemper for å etablere industri på Vestlandet.
Henrikssen interesserte seg for kunst og vitenskap, særlig statsøkonomi og historie. Han ble flere ganger tilbudt stillingen som norsk finansminister, men avslo. Som ung var han kjent med Bjørnstjerne Bjørnson, Jonas Lie og Ernst Sars. I Bergen var han med på gjenreisningen av Den Nationale Scene, deltok i restaureringen av Håkonshallen og ved etableringen av Ole Bull-fondet. Politisk holdt han med Venstre og holdt et åpent hjem for unge radikalere i Bergen.


== Litteratur ==
Henrik Ameln: «Henrikssen, Odin Emil», i Norsk biografisk leksikon. Oslo: Aschehoug. 1934.
Åke Petzäll

Åke Petzäll (født 3. juli 1901 i Borås, død 23. august 1957 i Råda) var en svensk filosof.


== Liv ==
Petzäll studerte ved Göteborgs högskola og fikk doktorgraden i 1928 med en avhandling om 1600-tallets filosofi, særlig John Locke. Den fremste læreren hans var Malte Jacobsson. Emnet fra doktoravhandlingen ble senere videreutvikliet i avhandlingene Der Apriorismus Kants (1933) og Ethics and epistemology (1937). I 1928 ble han utnevnt til dosent i teoretisk filosofi ved Göteborgs högskola.
I 1930 og 1931 besøkte Petzäll Wien og satte seg inn i Wienerkretsens filosofiske synspunkter, som han presenterte i avhandlingen Logischer Positivismus (1931). I 1939 ble han utnevnt til professor i praktisk filosofi ved Lunds universitet.
Petzäll tilbragte mye tid på reiser, for forskningen hans var svært internasjonalt orientert. I 1937 var han med på å etablere Institut International de Philosophie i Paris. I 1935 stiftet han det svenske filosofiske fagtidsskriftet Theoria, og var redaktør for dette til sin død.


== Referanser ==


== Litteratur ==
Svante Nordin: Från Hägerström til Hedenius. Den moderna svenska filosofin. Lund: Doxa, 1983. ISBN 91-578-0183-5
Reidun Helene Mortensen

Reidun Helene Mortensen (født 1969) er en norsk lokalpolitiker for Senterpartiet. Hun var ordfører i Måsøy kommune i Finnmark fra 2017 til 2019, etter å ha vært varaordfører 2015–2017.


== Referanser ==
ZVS P20

ZVS P20 (P20) er en halvautomatisk pistol ifra ZVS IMPEX a.s., Slovakia.
Pistolen var produsentens første pistol, og utviklingen ble påbegynt i 2013. Pistolen ble utviklet av Ladislav Skoupý, Peter Fronk og senere også Igor Miklas


== Eksterne lenker ==
Offisielt nettsted
(en) ZVS P20 – kategori av bilder, video eller lyd på Commons
Capul

Capul er en filippinisk bykommune i provinsen Northern Samar. Den ligger på øya Capul vest for øya Samar. Folkemengden er på 10 619 innbyggere.


== Navn ==
Byens og øyas navn er avledet fra Acapulco, etter havnebyen på den meksikanske stillehavskysten. Før spanjolene gav dette navnet, het den Abak.


== Historie ==
På Capul bygde de spanske koloniherrer på 1700-tallet festningen Fuerza de Capul; den tjente til kontroll med skipsfarten gjennom San Bernardino Strait, det viktige og navigasjonsmessig krevende stredet mellom Luzon og Samar på den viktige leden for galleontrafikken mellom Manila og over Stillehavet til Acapulco i Ny-Spania (Mexico), og dessuten som varsling av moro-pirater som måtte nærmet seg øya. Farvannene gjennom
Capul var hovedstad for Samar fra 1848 til 1852.


== Språk ==
Språket på øya er et ganske annet enn de som tales i området. På Capul benytter man språket inabaknon. Inabaknon er av språkgruppen sama-bajaw og er beslektet med sama-bajawspråkene på Mindanao, men ikke med visayaspråkene. Det lave antall som taler språket tilsier at det er et truet språk.


== Barangayer ==
Capul har de følgende barangayer: Aguin, Jubang, Landusan, Oson, Poblacion Barangay 1, Poblacion Barangay 2, Poblacion Barangay 3, Poblacion Barangay 4, Poblacion Barangay 5, Sagaosawan, San Luis, Sawang.


== Referanser ==
Jamaicansk mesterskap i friidrett 2018

Jamaicansk mesterskap i friidrett 2018 ble arrangert fra 21. til 24. juni 2018. 


== Resultater ==


=== Herrer ===
*) Louis Gordon rev tre ganger på 2,05.


=== Kvinner ===


== Referanser ==


== Eksterne lenker ==
(en) Watch Athletics - Results: Jamaican Senior and Junior Track and Field National Championships 2018
Sandneselva kraftverk (Masfjorden)

Sandneselva kraftverk (Masfjorden) er et vannkraftverk ved Masfjorden i Masfjorden kommune i Vestland.
Det er et elvekraftverk som utnytter et fall på 213 meter i Sandneselva.
Installert effekt er 2,3 MW fra en peltonturbin. Årsproduksjon er 6,9 GWh.
Kraftverket ble satt i drift i august 2018. Det er bygget av Norsk Grønnkraft og eies av Småkraft gjennom Småkraft Green Bond 1 AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Norsk Grønnkraft